ઉત્તર થાઈલેન્ડની એક ગુફામાં નવ દિવસથી ફસાયેલા ફૂટબોલ ટીમના બાળકોની આખરે સોમવારે ભાળ મળી હતી અને 12 બાળકો અને ફૂટબોલ કોચ જીવિત મળી આવ્યા હતા. જો કે હજૂ ઓપરેશન ચાલુ છે, પાણીના સ્તરમાં થઈ રહેલો વધારો તેમજ કીચડને પગલે બાળકોને બહાર લાવવામાં મુશ્કેલી પડી રહી છે. શોધખોળ કરનારાઓએ જણાવ્યું કે આ બાળકોને ગુફામાંથી બહાર કાઢતા એક માસનો સમય લાગી શકે છે. આ બાળકોની ઉંમર 11-16 વર્ષ વચ્ચેની છે અને તેમની સાથે 25 વર્ષીય કોચ પણ ફસાઈ ગયા છે. 23 જૂને ફસાયેલા આ બાળકોને શોધવા માટે 25 જૂનના બચાવ કાર્ય શરૂ કરવામાં આવ્યું હતું. બાળકોને શોધવા માટે ચીન, મ્યાંમાર, લાઓસ અને ઓસ્ટ્રેલિયાના લગભગ 1000 લોકોની ટીમ કાર્યરત છે.